1998D0441 — DA — 01.04.2006 — 001.001

Dette dokument er et dokumentationsredskab, og institutionerne påtager sig intet ansvar herfor

►B AFGØRELSE Nr. 166 af 2. oktober 1997 om ændring af blanketterne E 106 og E 109 (EØS-relevant tekst) (98/441/EF) (EFT L 195, 11.7.1998, p.25)

Ændret ved:









▼B

AFGØRELSE Nr. 166

af 2. oktober 1997

om ændring af blanketterne E 106 og E 109

(EØS-relevant tekst)

(98/441/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, i henhold til hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,

under henvisning til artikel 2, stk. 1 i Rådets forordning (EØF) nr. 574/72 af 21. marts 1972, i henhold til hvilken den udarbejder de attester, erklæringer, begæringer og øvrige dokumenter, der er nødvendige for anvendelsen af forordningerne,

under henvisning til afgørelse nr. 153 af 7. oktober 1993 om blanketter, der skal benyttes ved anvendelsen af Rådets forordninger (EØF) nr. 1408/71 og (EØF) nr. 574/72 (E 001, E 103-E 127), og

ud fra følgende betragtninger:

Ved Rådets forordning (EF) nr. 3095/95 af 22. december 1995 er der blevet foretaget ændringer til artikel 17, stk. 2 og artikel 30, stk. 1 i forordning (EØF) nr. 574/72 således, at de blanketter E 106 og E 109, der udstedes af de tyske, italienske og portugisiske institutioner, kun er gyldige i ét år;

det er derfor påkrævet at tilpasse blanketterne E 106 og E 109;

aftalen om Det Europæiske Økonomiske Samarbejdsområde af 2. maj 1992, med tillæg af protokol af 17. marts 1993, bilag VI, gennemfører forordning (EØF) nr. 1408/71 og nr. 574/72 inden for Det Europæiske Økonomiske Samarbejdsområde;

ved afgørelse truffet af Det Blandede EØS-Udvalg vil de blanketter, der skal benyttes ved anvendelsen af forordning (EØF) nr. 1408/71 og nr. 574/72, blive tilpasset og anvendt inden for Det Europæiske Økonomiske Samarbejdsområde;

af praktiske årsager skal der anvendes identiske blanketter inden for Fællesskabet og Det Europæiske Økonomiske Samarbejdsområde;

det sprog, hvorpå blanketterne udstedes, er omhandlet i Den Administrative Kommissions henstilling nr. 15 —

TRUFFET FØLGENDE AFGØRELSE:







1. De blanketter E 106 og E 109, der er gengivet i afgørelse nr. 153 af 7. oktober 1993, erstattes af vedlagte blanketter.

2. Medlemsstaternes kompetente myndigheder stiller vedlagte blanketter til rådighed for alle interesserede (berettigede personer, institutioner, arbejdsgivere, osv.). Indførelsen af nye blanketter berører dog ikke gyldigheden af de blanketter, der allerede er blevet udstedt.

3. Hver blanket forefindes på Fællesskabets officielle sprog og er udarbejdet på en sådan måde, at de forskellige versioners tekst er helt sammenfaldende, hvilket muliggør, at hver enkelt modtager (berettiget person, institution, arbejdsgiver osv.) kan få en blanket, der er trykt på hans eget sprog.

4. Denne afgørelse offentliggøres i De Europæiske Fællesskabers Tidende. Den finder anvendelse fra den 1. januar 1998.

▼M1